ПРЕГЛЕД ОДРЕДАБА КОЈЕ СЕ МЕЊАЈУ, ОДНОСНО ДОПУЊУЈУ

Члан 1.

Порески обвезник пореза на добит правних лица (у даљем тексту: порески обвезник) је привредно друштво, односно предузеће, односно друго правно лице које је основано ради обављања делатности у циљу стицања добити.

Порески обвезник је и задруга која остварује приходе продајом производа на тржишту или вршењем услуга уз накнаду.

Порески обвезник је, у складу са овим законом, и друго правно лице које није основано ради остваривања добити, већ је у складу са законом основано ради постизања других циљева утврђених у његовим општим актима, ако остварује приходе продајом производа на тржишту или вршењем услуга уз накнаду (у даљем тексту: недобитна организација).

~~Облик организовања обвезника из става 3. овог члана (установа, удружење и друго) није опредељујући за стицање статуса недобитне организације у смислу овог закона.~~

НЕДОБИТНОМ ОРГАНИЗАЦИЈОМ ИЗ СТАВА 3. ОВОГ ЧЛАНА НАРОЧИТО СЕ СМАТРАЈУ: УСТАНОВА ЧИЈИ ЈЕ ОСНИВАЧ РЕПУБЛИКА СРБИЈА, АУТОНОМНА ПОКРАЈИНА, ЈЕДИНИЦА ЛОКАЛНЕ САМОУПРАВЕ; ПОЛИТИЧКА ОРГАНИЗАЦИЈА; СИНДИКАЛНА ОРГАНИЗАЦИЈА; КОМОРА; ЦРКВА И ВЕРСКА ЗАЈЕДНИЦА; УДРУЖЕЊЕ; ФОНДАЦИЈА И ЗАДУЖБИНА.

Изузетно од ст. 1. до 3. овог члана, правно лице које, у складу са законом којим се уређује опорезивање посебним порезом по тонажи брода, испуњава услове и определи се да, у складу са тим законом, уместо пореза на део добити, плаћа посебан порез по тонажи брода, за тај део добити није порески обвезник у складу са овим законом.

Члан 5.

Нерезидентни обвезник који обавља делатност на територији Републике пословањем преко сталне пословне јединице која води пословне књиге у складу са прописима којима се уређује рачуноводство ~~и ревизија~~ (огранак и други организациони делови нерезидентног обвезника који обављају делатност), опорезиву добит утврђује у складу са овим законом и подноси за сталну пословну јединицу порески биланс и пореску пријаву.

Нерезидентни обвезник који обавља делатност преко сталне пословне јединице која не води пословне књиге у складу са прописима којима се уређује рачуноводство ~~и ревизија~~, дужан је да води у тој сталној пословној јединици евиденцију којом се обухватају сви подаци о приходима и расходима, као и други подаци од значаја за утврђивање добити коју та јединица остварује пословањем на територији Републике, и да подноси порески биланс и пореску пријаву.

Порески биланс и пореску пријаву подноси и нерезидентни обвезник који делатност на територији Републике обавља преко сталне пословне јединице која се сагласно међународном уговору о избегавању двоструког опорезивања не сматра сталном пословном јединицом.

Члан 6.

Основица пореза на добит правних лица је опорезива добит.

Опорезива добит утврђује се у пореском билансу усклађивањем добити обвезника исказане у билансу успеха, који је сачињен у складу са међународним рачуноводственим стандардима (у даљем тексту: МРС), односно међународним стандардима финансијског извештавања (у даљем тексту: МСФИ), ОДНОСНО МЕЂУНАРОДНИМ СТАНДАРДОМ ФИНАНСИЈСКОГ ИЗВЕШТАВАЊА ЗА МАЛА И СРЕДЊА ПРАВНА ЛИЦА (У ДАЉЕМ ТЕКСТУ: МСФИ ЗА МСП) и прописима којима се уређује рачуноводство ~~и ревизија~~, на начин утврђен овим законом.

Опорезива добит обвезника који, према прописима којима се уређује рачуноводство ~~и ревизија~~, не примењује МРС, односно МСФИ И МСФИ ЗА МСП, утврђује се у пореском билансу усклађивањем добити обвезника, исказане у складу са начином признавања, мерења и процењивања прихода и расхода који прописује министар финансија, на начин утврђен овим законом.

Члан 7.

За утврђивање опорезиве добити признају се расходи у износима утврђеним билансом успеха, у складу са МРС, односно МСФИ И МСФИ ЗА МСП, КАО и прописима којима се уређује рачуноводство ~~и ревизија~~, осим расхода за које је овим законом прописан други начин утврђивања.

За утврђивање опорезиве добити обвезника који, према прописима којима се уређује рачуноводство ~~и ревизија~~, не примењује МРС, односно МСФИ И МСФИ ЗА МСП, признају се расходи утврђени у складу са начином признавања, мерења и процењивања расхода који прописује министар финансија, осим расхода за које је овим законом прописан други начин утврђивања.

Члан 9.

Трошкови зарада, односно плата, признају се у износу обрачунатом на терет пословних расхода.

ПРИМАЊА ЗАПОСЛЕНОГ КОЈА СЕ, У СМИСЛУ ЗАКОНА КОЈИМ ЈЕ УРЕЂЕНО ОПОРЕЗИВАЊЕ ДОХОТКА ГРАЂАНА, СМАТРАЈУ ЗАРАДОМ, УКЉУЧУЈУЋИ И ПРИМАЊА НА КОЈА СЕ ДО ИЗНОСА ПРОПИСАНОГ ТИМ ЗАКОНОМ НЕ ПЛАЋА ПОРЕЗ НА ЗАРАДЕ, ПРИЗНАЈУ СЕ КАО РАСХОД У ПОРЕСКОМ БИЛАНСУ У ПОРЕСКОМ ПЕРИОДУ У КОМЕ СУ ИСПЛАЋЕНА, ОДНОСНО РЕАЛИЗОВАНА.

Члан 10.

Амортизација сталних средстава признаје се као расход у износу и на начин утврђен овим законом.

Стална средства из става 1. овог члана обухватају материјална средства чији је век трајања дужи од једне године и која се сагласно прописима којима се уређује рачуноводство ~~и ревизија~~ и МРС, односно МСФИ И МСФИ ЗА МСП, у пословним књигама обвезника признају као стална средства, осим природних богатстава која се не троше, као и нематеријална средства, осим goodwill-a.

Средства из става 2. овог члана разврставају се у пет група са следећим амортизационим стопама:

1) I група 2,5%;

2 II група 10%;

3) III група 15%;

4) IV група 20%;

5) V група 30%.

Амортизација за стална средства разврстана у I групу утврђује се применом пропорционалне методе, на основицу коју чини набавна вредност средства, за свако стално средство посебно, а у случају када су стална средства из ове групе стечена у току пореског периода, утврђује се применом пропорционалне методе сразмерно времену од када је започет обрачун амортизације до краја пореског периода.

Амортизација за стална средства разврстана у групе II-V утврђује се применом дегресивне методе на вредност средстава разврстаних по групама.

Основицу за амортизацију из става 5. овог члана у првој години чини набавна вредност, а у наредним периодима неотписана вредност.

Стална средства разврстана у I групу јесу непокретности.

Министар финансија ближе уређује начин разврставања сталних средстава по групама и начин утврђивања амортизације.

Члан 15.

Као расход у пореском билансу обвезника признају се издаци у збирном износу највише до 5% од укупног прихода за:

1) здравствене, образовне, научне, хуманитарне, верске и спортске намене, заштиту животне средине, као и давања учињена установама, ОДНОСНО ПРУЖАОЦИМА УСЛУГА социјалне заштите основаним у складу са законом који уређује социјалну заштиту;

2) хуманитарну помоћ, односно отклањање последица насталих у случају ванредне ситуације, који су учињени Републици, аутономној покрајини, односно јединици локалне самоуправе.

Издаци из става 1. тачка 1) овог члана признају се као расход само ако су извршени лицима регистрованим, ОДНОСНО ОСНОВАНИМ за те намене у складу са посебним прописима, која наведена давања искључиво користе за обављање делатности из става 1. тачка 1) овог члана.

Издаци за улагања у области културе, укључујући и кинематографску делатност, признају се као расход у износу највише до 5% од укупног прихода.

Чланарине коморама, савезима и удружењима признају се као расход у пореском билансу највише до 0,1% укупног прихода.

Чланарине чија је висина прописана законом признају се као расход у износу који је прописан законом.

Издаци за рекламу и пропаганду признају се као расход у износу до 10% од укупног прихода.

Издаци за репрезентацију признају се као расход у износу до 0,5% од укупног прихода.

Као расходи пропаганде у пореском билансу се признају само они поклони и други расходи који служе промоцији пословања пореског обвезника.

Ближе прописе о томе шта се у смислу овог закона сматра улагањем у области културе доноси министар надлежан за послове културе, по прибављеном мишљењу министра финансија.

Члан 16.

На терет расхода признаје се отпис вредности појединачних потраживања која се у складу са прописима о рачуноводству ~~и ревизији~~ и МРС, односно МСФИ И МСФИ ЗА МСП, исказују као приход, осим потраживања из члана 7а тачка 2) овог закона, под условом:

1) да се несумњиво докаже да су та потраживања претходно била укључена у приходе обвезника;

2) да су та потраживања у књигама пореског обвезника отписана као ненаплатива;

3) да порески обвезник пружи доказе да су потраживања утужена, односно да је покренут извршни поступак ради наплате потраживања, или да су потраживања пријављена у ликвидационом или стечајном поступку над дужником.

На терет расхода признаје се и отпис вредности појединачних потраживања која се у складу са прописима о рачуноводству ~~и ревизији~~ и МРС, односно МСФИ И МСФИ ЗА МСП, не исказују као приход, осим потраживања из члана 7а тачка 2) овог закона, уколико обвезник испуни услове прописане одредбама става 1. тач. 2) и 3) овог члана.

Изузетно од ст. 1. и 2. овог члана, на терет расхода признаје се отпис вредности појединачних потраживања, под условом да су та потраживања обухваћена финансијским реструктурирањем, спроведеним на начин прописан законом који уређује споразумно финансијско реструктурирање привредних друштава.

ИЗУЗЕТНО ОД СТ. 1. И 2. ОВОГ ЧЛАНА, НА ТЕРЕТ РАСХОДА ПРИЗНАЈЕ СЕ ОТПИС ВРЕДНОСТИ ПОЈЕДИНАЧНИХ ПОТРАЖИВАЊА КОЈА СУ ОБУХВАЋЕНА УСВОЈЕНИМ УНАПРЕД ПРИПРЕМЉЕНИМ ПЛАНОМ РЕОРГАНИЗАЦИЈЕ, КОЈИ ЈЕ ПОТВРЂЕН ПРАВОСНАЖНИМ РЕШЕЊЕМ ДОНЕТИМ У СКЛАДУ СА ЗАКОНОМ КОЈИМ СЕ УРЕЂУЈЕ СТЕЧАЈ.

ИЗУЗЕТНО ОД СТ. 1. И 2. ОВОГ ЧЛАНА, НА ТЕРЕТ РАСХОДА БАНКЕ ПРИЗНАЈЕ СЕ ОТПИС ВРЕДНОСТИ ПОЈЕДИНАЧНИХ ПОТРАЖИВАЊА ПО ОСНОВУ КРЕДИТА ОДОБРЕНОГ НЕПОВЕЗАНОМ ЛИЦУ У СМИСЛУ ОВОГ ЗАКОНА, ПОД УСЛОВОМ ДА ЈЕ ОД МОМЕНТА ДОСПЕЛОСТИ ПОТРАЖИВАЊА ПРОШЛО НАЈМАЊЕ ДВЕ ГОДИНЕ, УЗ ПРУЖАЊЕ ДОКУМЕНТАЦИЈЕ КОЈА ПРЕДСТАВЉА ОСНОВ ЗА ДОКАЗИВАЊЕ НЕСПОСОБНОСТИ ДУЖНИКА ДА ИЗВРШАВА СВОЈЕ НОВЧАНЕ ОБАВЕЗЕ (НПР. ДОКУМЕНТАЦИЈА ИЗ КРЕДИТНОГ ДОСИЈЕА ДУЖНИКА О ИЗМИРИВАЊУ ОБАВЕЗЕ ДУЖНИКА ПРЕМА БАНЦИ У ТОКУ ПОСЛЕДЊИХ ДВАНАЕСТ МЕСЕЦИ, ПРЕПИСКА И ДРУГА ДОКУМЕНТАЦИЈА О КОНТАКТИМА БАНКЕ И ДУЖНИКА У ВЕЗИ СА НАПЛАТОМ ПОТРАЖИВАЊА И МЕРАМА КОЈЕ ЈЕ БАНКА ПРЕДУЗЕЛА РАДИ НАПЛАТЕ).

ИЗУЗЕТНО ОД СТ. 1. И 2. ОВОГ ЧЛАНА, НА ТЕРЕТ РАСХОДА ПРИЗНАЈЕ СЕ ОТПИС ВРЕДНОСТИ ПРЕОСТАЛОГ ДЕЛА ПОЈЕДИНАЧНОГ ПОТРАЖИВАЊА БАНКЕ КОЈИ НИЈЕ НАПЛАЋЕН ИЗ СРЕДСТАВА ОСТВАРЕНИХ ПРОДАЈОМ НЕПОКРЕТНОСТИ КОЈА СЕ СПРОВОДИ У СКЛАДУ СА ЗАКОНОМ.

На терет расхода признаје се отпис вредности појединачних потраживања за која су испуњени услови из става 1. тач. 1) и 2), односно става 2. овог члана, под условом да су трошкови утужења појединачног дужника већи од укупног износа потраживања од тог дужника.

Под трошковима утужења у смислу ~~става 4.~~ СТАВА 7. овог члана сматрају се таксе и други јавни приходи који се плаћају за подношење тужбе у складу са законом којим се уређују судске таксе.

На терет расхода признаје се исправка вредности појединачних потраживања из ст. 1. и 2. овог члана, ако је од рока за њихову наплату, односно реализацију прошло најмање 60 дана.

За износ расхода по основу исправке вредности појединачних потраживања из ~~става 6.~~ СТАВА 9. овог члана и члана 22а овог закона, који су били признати у пореском билансу, увећавају се приходи у пореском билансу у пореском периоду у коме обвезник изврши отпис вредности истих потраживања, ако није кумулативно испунио услове из става 1, односно ~~става 2.~~ СТАВА 2, ОДНОСНО ИЗ СТАВА 7. овог члана.

РАСХОД КОЈИ НИЈЕ БИО ПРИЗНАТ ПО ОСНОВУ ИСПРАВКЕ ВРЕДНОСТИ ПОЈЕДИНАЧНИХ ПОТРАЖИВАЊА У ПОРЕСКОМ ПЕРИОДУ У КОМ ЈЕ ИСКАЗАН, ПРИЗНАЈЕ СЕ У ПОРЕСКОМ ПЕРИОДУ У КОМ СУ ИСПУЊЕНИ УСЛОВИ ИЗ СТАВА 1, ОДНОСНО СТАВА 2. ОВОГ ЧЛАНА.

Сва отписана, исправљена и друга потраживања из ~~ст. 1, 2, 3. и 6.~~ СТ. 1, 2, 3, 4, 5, 6, 7, 9. И 11. овог члана која су призната као расход, а која се касније наплате или за која поверилац повуче тужбу, предлог за извршење, односно пријаву потраживања, у моменту наплате или повлачења тужбе, предлога за извршење, односно пријаве потраживања, улазе у приходе пореског обвезника.

Сва отписана, исправљена и друга потраживања која нису призната као расход, а која се касније наплате, у моменту наплате не улазе у приходе пореског обвезника.

Члан 16а

~~Губитак од продаје потраживања признаје се као расход у износу који је исказан у билансу успеха обвезника, који је сачињен у складу са МРС, односно МСФИ и прописима којима се уређује рачуноводство и ревизија, односно у складу са начином признавања, мерења и процењивања прихода и расхода који прописује министар финансија за обвезнике који не примењују МРС, односно МСФИ.~~

~~На исправку вредности потраживања која је у складу са чл. 16. и 22а овог закона била призната као расход не примењују се одредбе члана 16. став 1. тачка 3) и став 2. овог закона у пореском периоду у којем је извршена продаја потраживања.~~

 НА ТЕРЕТ РАСХОДА ПРИЗНАЈЕ СЕ ГУБИТАК ОД ПРОДАЈЕ ПОЈЕДИНАЧНИХ ПОТРАЖИВАЊА У ИЗНОСУ КОЈИ ЈЕ ИСКАЗАН У БИЛАНСУ УСПЕХА ОБВЕЗНИКА, У ПОРЕСКОМ ПЕРИОДУ У КОМЕ ЈЕ ИЗВРШЕНА ПРОДАЈА ТИХ ПОТРАЖИВАЊА.

 У СЛУЧАЈУ ДА ЈЕ ПО ОСНОВУ ПОТРАЖИВАЊА ИЗ СТАВА 1. ОВОГ ЧЛАНА ИЗВРШЕНА ИСПРАВКА ВРЕДНОСТИ КОЈА ЈЕ ПРИЗНАТА КАО РАСХОД У НЕКОМ ОД ПРЕТХОДНИХ ПОРЕСКИХ ПЕРИОДА У СКЛАДУ СА ЧЛАНОМ 16. СТАВ 9. И ЧЛАНОМ 22А ОВОГ ЗАКОНА, ТАКАВ РАСХОД ОСТАЈЕ ПРИЗНАТ БЕЗ ОБАВЕЗЕ ИСПУЊЕЊА УСЛОВА ИЗ ЧЛАНА 16. СТАВ 1. ТАЧКА 3), ОДНОСНО ЧЛАНА 16. СТАВА 2. ОВОГ ЗАКОНА.

Члан 22а

На терет расхода у пореском билансу банке признаје се увећање исправке вредности потраживања билансне активе и резервисања за губитке по ванбилансним ставкама у износу обрачунатом на нивоу банке, која су у складу са унутрашњим актима банке исказани у билансу успеха на терет расхода у пореском периоду, у складу са прописима Народне банке Србије.

~~На терет расхода у пореском билансу друштва за осигурање признаје се увећање индиректног отписа према категоријама наплативости потраживања, обрачунато и исказано у билансу успеха на терет расхода у пореском периоду, до висине одређене у складу са прописима Народне банке Србије.~~

Члан 22б

На терет расхода признају се извршена дугорочна резервисања за обнављање природних богатстава, за трошкове у гарантном року и задржане кауције и депозите, као и друга обавезна дугорочна резервисања у складу са законом.

~~На терет расхода признају се и дугорочна резервисања за издате гаранције и друга јемства, у висини искоришћених износа тих резервисања у пореском периоду, односно измирених обавеза и одлива ресурса по основу тих резервисања.~~

НА ТЕРЕТ РАСХОДА ПРИЗНАЈУ СЕ И ОСТАЛА ДУГОРОЧНА РЕЗЕРВИСАЊА КОЈА ИСПУЊАВАЈУ УСЛОВЕ ЗА ПРИЗНАВАЊЕ У СКЛАДУ СА МРС, ОДНОСНО МСФИ И МСФИ ЗА МСП, У ВИСИНИ ИСКОРИШЋЕНИХ ИЗНОСА ТИХ РЕЗЕРВИСАЊА У ПОРЕСКОМ ПЕРИОДУ, ОДНОСНО ИЗМИРЕНИХ ОБАВЕЗА И ОДЛИВА РЕСУРСА ПО ОСНОВУ ТИХ РЕЗЕРВИСАЊА.

Члан 23.

За утврђивање опорезиве добити признају се приходи у износима утврђеним билансом успеха, у складу са МРС, односно МСФИ, ОДНОСНО МСФИ ЗА МСП и прописима којима се уређује рачуноводство ~~и ревизија~~, осим прихода за које је овим законом прописан други начин утврђивања.

За утврђивање опорезиве добити обвезника који, према прописима којима се уређује рачуноводство ~~и ревизија~~, не примењује МРС, односно МСФИ И МСФИ ЗА МСП, признају се приходи утврђени у складу са начином признавања, мерења и процењивања прихода који прописује министар финансија, осим прихода за које је овим законом прописан други начин утврђивања.

Члан 26.

У вредност залиха недовршене производње, полупроизвода и готових производа, за обрачун опорезиве добити признају се трошкови производње у складу са законом којим се уређује рачуноводство ~~и ревизија~~.

У случајевима дугог производног циклуса и наглашеног сезонског утицаја на обим активности, допуштено је да се у вредност залиха из става 1. овог члана укључи и припадајући део општих трошкова управљања и продаје и трошкова финансирања.

Вредност залиха обрачуната сагласно ст. 1. и 2. овог члана не може бити већа од њихове продајне вредности на дан подношења пореског биланса.

Члан 27.

~~Капиталним добитком сматра се приход који обвезник оствари продајом, односно другим преносом уз накнаду (у даљем тексту: продаја):~~

КАПИТАЛНИ ДОБИТАК ОБВЕЗНИК ОСТВАРУЈЕ ПРОДАЈОМ, ОДНОСНО ДРУГИМ ПРЕНОСОМ УЗ НАКНАДУ (У ДАЉЕМ ТЕКСТУ: ПРОДАЈА):

~~1) непокретности које је користио као основно средство за обављање делатности~~;

1) НЕПОКРЕТНОСТИ КОЈЕ ЈЕ КОРИСТИО, ОДНОСНО КОЈЕ КОРИСТИ КАО ОСНОВНО СРЕДСТВО ЗА ОБАВЉАЊЕ ДЕЛАТНОСТИ УКЉУЧУЈУЋИ И НЕПОКРЕТНОСТИ У ИЗГРАДЊИ;

2) права индустријске својине;

3) удела у капиталу правних лица и акција и осталих хартија од вредности, које у складу са МРС, односно МСФИ И МСФИ ЗА МСП, представљају дугорочне финансијске пласмане, осим обвезница издатих у складу са прописима којима се уређује измирење обавезе Републике по основу зајма за привредни развој, девизне штедње грађана и дужничких хартија од вредности чији је издавалац, у складу са законом, Република, аутономна покрајина, јединица локалне самоуправе или Народна банка Србије;

4) инвестиционе јединице откупљене од стране отвореног инвестиционог фонда, у складу са законом којим се уређују инвестициони фондови.

Капиталним добитком сматра се и приход који оствари нерезидентни обвезник од продаје имовине из става 1. тач. 1), 3) и 4) овог члана, као и од продаје непокретности на територији Републике коју није користио за обављање делатности .

Капитални добитак представља разлику између продајне цене имовине из ст. 1. и 2. овог члана (у даљем тексту: имовина) и њене набавне цене, утврђене према одредбама овог закона.

Ако је разлика из става 3. овог члана негативна, у питању је капитални губитак.

 Члан 29.

За сврху одређивања капиталног добитка, набавна цена, у смислу овог закона, јесте цена по којој је обвезник стекао имовину, умањена по основу амортизације утврђене у складу са овим законом.

Набавна цена из става 1. овог члана коригује се на процењену, односно фер вредност, утврђену у складу са МРС, односно МСФИ, ОДНОСНО МСФИ ЗА МСП и усвојеним рачуноводственим политикама, уколико је промена на фер вредност исказивана у целини као приход периода у коме је вршена.

Набавна цена имовине стечене конверзијом обвезниковог потраживања у учешће у капиталу субјекта приватизације у поступку реструктурирања, јесте најнижа обезвређена вредност те имовине након извршене конверзије, утврђена у складу са МРС, односно МСФИ и усвојеним рачуноводственим политикама, осим у случају из става 2. овог члана.

Ако цена по којој је имовина набављена није исказана у пословним књигама обвезника, или није исказана у складу са одредбама ст. 1. и 2. овог члана, набавна цена за сврху одређивања капиталног добитка јесте тржишна цена на дан набавке, коју утврди надлежни порески орган, на начин прописан одредбама ст. 1. и 2. овог члана.

Код продаје непокретности у изградњи, набавну цену чини износ трошкова изградње који су до дана продаје исказани у складу са МРС, односно МСФИ, ОДНОСНО МСФИ ЗА МСП и прописима којима се уређује рачуноводство ~~и ревизија~~.

За непокретност стечену путем оснивачког улога или повећањем оснивачког улога, набавна цена јесте тржишна цена непокретности на дан уноса улога.

Код хартија од вредности којима се тргује на организованом тржишту, у смислу закона којим се уређује тржиште хартија од вредности и других финансијских инструмената, набавна цена јесте цена коју обвезник документује као стварно плаћену, а ако не поседује одговарајућу документацију - најнижа тржишна цена остварена на организованом тржишту у периоду од годину дана који претходи продаји те хартије од вредности или у периоду трговања, уколико се трговало краће од годину дана.

Код хартија од вредности којима се не тргује на организованом тржишту, набавна цена хартије од вредности јесте цена коју обвезник документује као стварно плаћену, а ако не поседује одговарајућу документацију - њена номинална вредност.

Код хартија од вредности прибављених путем оснивачког улога или повећањем оснивачког улога, набавну цену чини тржишна цена која је важила на организованом тржишту на дан уноса улога или уколико таква цена није била формирана, номинална вредност хартије од вредности на дан уноса улога.

Набавна цена удела у капиталу правних лица и права индустријске својине јесте цена коју обвезник документује као стварно плаћену. Набавна цена удела у капиталу правних лица и права индустријске својине, стечених путем оснивачког улога или повећањем оснивачког улога јесте тржишна цена на дан уноса улога.

Набавна цена инвестиционе јединице састоји се од нето вредности имовине отвореног фонда по инвестиционој јединици на дан уплате, увећане за накнаду за куповину уколико је друштво за управљање наплаћује, у складу са законом који уређује инвестиционе фондове.

**~~Порески третман пословних губитака~~**

Члан 32.

~~Губици остварени из пословних, финансијских и непословних трансакција, утврђени у пореском билансу, изузев оних из којих произлазе капитални добици и губици утврђени у складу са овим законом, могу се пренети на рачун добити утврђене у годишњем пореском билансу из будућих обрачунских периода, али не дуже од пет година.~~

**Порески третман губитака**

Члан 32.

ГУБИЦИ УТВРЂЕНИ У ПОРЕСКОМ БИЛАНСУ, ИЗУЗЕВ КАПИТАЛНИХ ДОБИТАКА И ГУБИТАКА КОЈИ СУ УТВРЂЕНИ У СКЛАДУ СА ОВИМ ЗАКОНОМ, МОГУ СЕ ПРЕНЕТИ НА РАЧУН ДОБИТИ УТВРЂЕНЕ У ПОРЕСКОМ БИЛАНСУ ИЗ БУДУЋИХ ОБРАЧУНСКИХ ПЕРИОДА, АЛИ НЕ ДУЖЕ ОД ПЕТ ГОДИНА.

Члан 34.

Добит обвезника у поступку ликвидације, у поступку стечаја од дана доношења решења о отварању стечајног поступка до дана почетка примене плана реорганизације или правоснажног решења о настављању стечајног поступка банкротством, као и у поступку реорганизације, опорезује се у складу са овим законом.

Обвезник из става 1. овог члана подноси пореску пријаву и порески биланс у року од 60 дана од дана:

~~1) отварања поступка ликвидације са стањем на дан отварања поступка ликвидације~~;

1) ПОКРЕТАЊА ПОСТУПКА ЛИКВИДАЦИЈЕ СА СТАЊЕМ НА ДАН КОЈИ ПРЕТХОДИ ДАНУ ПОКРЕТАЊА ПОСТУПКА ЛИКВИДАЦИЈЕ;

2) окончања поступка ликвидације са стањем на дан окончања поступка ликвидације;

3) отварања поступка стечаја са стањем на дан КОЈИ ПРЕТХОДИ ДАНУ отварања поступка стечаја;

~~4) почетка примене плана реорганизације са стањем на тај дан~~.

4) ПОЧЕТКА ПРИМЕНЕ ПЛАНА РЕОРГАНИЗАЦИЈЕ СА СТАЊЕМ НА ДАН КОЈИ ПРЕТХОДИ ДАНУ ПОЧЕТКА ПРИМЕНЕ ПЛАНА РЕОРГАНИЗАЦИЈЕ.

УКОЛИКО СЕ ПОСТУПАК ЛИКВИДАЦИЈЕ, ОДНОСНО ПОСТУПАК СТЕЧАЈА, ОДНОСНО РЕОРГАНИЗАЦИЈА, НАСТАВЕ У НАРЕДНОЈ КАЛЕНДАРСКОЈ ГОДИНИ, ОБВЕЗНИК ИЗ СТАВА 1. ОВОГ ЧЛАНА ПОДНОСИ И ПОРЕСКУ ПРИЈАВУ И ПОРЕСКИ БИЛАНС СА СТАЊЕМ НА ДАН 31. ДЕЦЕМБРА ТЕКУЋЕ ГОДИНЕ, У СКЛАДУ СА ЧЛАНОМ 63. СТ. 3. И 4. ОВОГ ЗАКОНА.

 Добит обвезника у периоду од правоснажности решења о настављању стечајног поступка банкротством до правоснажности решења о закључењу стечајног поступка (у даљем тексту: период стечаја) утврђује се као позитивна разлика вредности имовине обвезника са краја и са почетка периода стечаја, после намирења поверилаца. Вредност имовине обвезника са почетка периода стечаја је вредност имовине на дан КОЈИ ПРЕТХОДИ ДАНУ отварања стечајног поступка коригована за промене настале до почетка периода стечаја У СКЛАДУ СА ПРОПИСИМА КОЈИ УРЕЂУЈУ СТЕЧАЈ.

Обвезник из ~~става 3~~. СТАВА 4. овог члана подноси пореску пријаву и порески биланс у року од ~~60 дана~~ ДЕСЕТ ДАНА од дана:

1) правоснажности решења о настављању стечајног поступка банкротством са стањем на дан правоснажности тог решења;

2) правоснажности решења о закључењу стечајног поступка банкротством на дан правоснажности тог решења.

Члан 40.

~~Уколико међународним уговором о избегавању двоструког опорезивања није друкчије уређено, порез на добит по одбитку по стопи од 20% обрачунава се и плаћа на приходе које оствари нерезидентно правно лице од резидентног правног лица по основу:~~

~~1) дивиденди и удела у добити у правном лицу, укључујући и дивиденду из члана 35. овог закона;~~

~~2) накнада по основу ауторског и сродних права и права индустријске својине (у даљем тексту: ауторска накнада);~~

~~3) камата;~~

~~4) накнада по основу закупа и подзакупа непокретности и покретних ствари на територији Републике.~~

~~Порез по одбитку из става 1. овог члана обрачунава се и плаћа и на приходе нерезидентног правног лица по основу извођења естрадног, забавног, уметничког, спортског или сличног програма у Републици.~~

~~Изузетно од ст. 1. и 2. овог члана, на приходе које оствари нерезидентно правно лице из јурисдикције са преференцијалним пореским системом по основу ауторских накнада, камата, накнада по основу закупа и подзакупа непокретности и покретних ствари као и накнада по основу услуга, без обзира на место њиховог пружања или коришћења, обрачунава се и плаћа порез по одбитку по стопи од 25%.~~

~~Порез по одбитку из ст. 1. и 3. овог члана не плаћа се на приходе које оствари нерезидентно правно лице, односно нерезидентно правно лице из јурисдикције са преференцијалним пореским системом, од камата по основу дужничких хартија од вредности чији је издавалац, у складу са законом, Република, аутономна покрајина, јединица локалне самоуправе или Народна банка Србије.~~

~~На приходе које оствари нерезидентно правно лице од резидентног правног лица, другог нерезидентног правног лица, физичког лица, нерезидентног или резидентног или од отвореног инвестиционог фонда, на територији Републике, по основу капиталних добитака насталих у складу са одредбама чл. 27. до 29. овог закона, обрачунава се и плаћа порез по решењу по стопи од 20% ако међународним уговором о избегавању двоструког опорезивања није друкчије уређено.~~

~~Порез по решењу обрачунава се и плаћа и на приходе из става 1. тачка 4) овог члана које нерезидентно правно лице остварује од лица које није дужно да обрачунава, обуставља и плаћа порез по одбитку.~~

~~Нерезидентнo правно лице - прималац прихода из ст. 5. и 6. овог члана, дужан је да надлежном пореском органу, у општини на чијој територији се налази непокретност, седиште привредног друштва у којем нерезидентни обвезник има удео или хартије од вредности који су предмет продаје, односно седиште или пребивалиште исплатиоца прихода по основу закупа, односно подзакупа покретних ствари, преко пореског пуномоћника одређеног у складу са прописима којима се уређује порески поступак и пореска администрација, поднесе пореску пријаву у року од 30 дана од дана остваривања прихода, на основу које надлежни порески орган доноси решење.~~

~~Садржај пореске пријаве из става 7. овог члана ближе уређује министар финансија.~~

~~Порез по одбитку из ст. 1. и 2. овог члана и порез по решењу из ст. 5. и 6. овог члана не обрачунава се и не плаћа ако се приход из ст. 1, 2, 5. и 6. овог члана исплаћује сталној пословној јединици нерезидентног обвезника из члана 4. овог закона.~~

~~Уколико резидентно правно лице исплаћује приходе сталној пословној јединици нерезидентног правног лица из јурисдикције са преференцијалним пореским системом, оно је дужно да обрачуна и уплати порез по одбитку у складу са одредбама става 1. тачка 1) и става 3. овог члана.~~

~~У случају примене става 10. овог члана приходи на које се примењују одредбе става 1. тачка 1) и става 3. овог члана као и расходи са њима повезани не узимају се у обзир за потребе утврђивања пореске основице сталне пословне јединице нерезидентног правног лица из јурисдикције са преференцијалним пореским системом.~~

~~Резидентни обвезник који откупљује секундарне сировине и отпад од резидентног, односно нерезидентног правног лица, дужан је да приликом исплате накнаде тим лицима обрачуна, обустави и на прописани рачун уплати порез по одбитку по стопи од 1% од износа исплаћене накнаде, као и да поднесе пореску пријаву надлежном пореском органу.~~

~~Износ накнаде из става 12. овог члана не садржи порез на додату вредност.~~

~~Садржај пореске пријаве из става 12. овог члана ближе уређује министар финансија.~~

УКОЛИКО МЕЂУНАРОДНИМ УГОВОРОМ О ИЗБЕГАВАЊУ ДВОСТРУКОГ ОПОРЕЗИВАЊА НИЈЕ ДРУКЧИЈЕ УРЕЂЕНО, ПОРЕЗ НА ДОБИТ ПО ОДБИТКУ ПО СТОПИ ОД 20% ОБРАЧУНАВА СЕ И ПЛАЋА НА ПРИХОДЕ КОЈЕ ОСТВАРИ НЕРЕЗИДЕНТНО ПРАВНО ЛИЦЕ ОД РЕЗИДЕНТНОГ ПРАВНОГ ЛИЦА ПО ОСНОВУ:

1) ДИВИДЕНДИ И УДЕЛА У ДОБИТИ У ПРАВНОМ ЛИЦУ, УКЉУЧУЈУЋИ И ДИВИДЕНДУ ИЗ ЧЛАНА 35. ОВОГ ЗАКОНА;

2) НАКНАДА ОД АУТОРСКОГ И СРОДНИХ ПРАВА И ПРАВА ИНДУСТРИЈСКЕ СВОЈИНЕ (У ДАЉЕМ ТЕКСТУ: АУТОРСКА НАКНАДА);

3) КАМАТА;

4) НАКНАДА ОД ЗАКУПА И ПОДЗАКУПА НЕПОКРЕТНОСТИ И ПОКРЕТНИХ СТВАРИ НА ТЕРИТОРИЈИ РЕПУБЛИКЕ;

5) НАКНАДА ОД УСЛУГА КОЈЕ СЕ ПРУЖАЈУ ИЛИ КОРИСТЕ, ОДНОСНО КОЈЕ ЋЕ БИТИ ПРУЖЕНЕ ИЛИ КОРИШЋЕНЕ НА ТЕРИТОРИЈИ РЕПУБЛИКЕ.

ПОРЕЗ ПО ОДБИТКУ ИЗ СТАВА 1. ОВОГ ЧЛАНА ОБРАЧУНАВА СЕ И ПЛАЋА И НА ПРИХОДЕ НЕРЕЗИДЕНТНОГ ПРАВНОГ ЛИЦА ПО ОСНОВУ ИЗВОЂЕЊА ЕСТРАДНОГ, ЗАБАВНОГ, УМЕТНИЧКОГ, СПОРТСКОГ ИЛИ СЛИЧНОГ ПРОГРАМА У РЕПУБЛИЦИ, КОЈИ НИСУ ОПОРЕЗОВАНИ КАО ДОХОДАК ФИЗИЧКОГ ЛИЦА (ИЗВОЂАЧА, МУЗИЧАРА, СПОРТИСТЕ И СЛ.), У СКЛАДУ СА ПРОПИСИМА КОЈИМА СЕ УРЕЂУЈЕ ОПОРЕЗИВАЊЕ ДОХОТКА ГРАЂАНА.

ИЗУЗЕТНО ОД СТ. 1. И 2. ОВОГ ЧЛАНА, НА ПРИХОДЕ КОЈЕ ОСТВАРИ НЕРЕЗИДЕНТНО ПРАВНО ЛИЦЕ ИЗ ЈУРИСДИКЦИЈЕ СА ПРЕФЕРЕНЦИЈАЛНИМ ПОРЕСКИМ СИСТЕМОМ ПО ОСНОВУ АУТОРСКИХ НАКНАДА, КАМАТА, НАКНАДА ПО ОСНОВУ ЗАКУПА И ПОДЗАКУПА НЕПОКРЕТНОСТИ И ПОКРЕТНИХ СТВАРИ НА ТЕРИТОРИЈИ РЕПУБЛИКЕ, КАО И НАКНАДА ПО ОСНОВУ УСЛУГА, БЕЗ ОБЗИРА НА МЕСТО ЊИХОВОГ ПРУЖАЊА ИЛИ КОРИШЋЕЊА, ОДНОСНО МЕСТО ГДЕ ЋЕ БИТИ ПРУЖЕНЕ ИЛИ КОРИШЋЕНЕ, ОБРАЧУНАВА СЕ И ПЛАЋА ПОРЕЗ ПО ОДБИТКУ ПО СТОПИ ОД 25%.

ПОРЕЗ ПО ОДБИТКУ ИЗ СТ. 1. И 3. ОВОГ ЧЛАНА НЕ ПЛАЋА СЕ НА ПРИХОДЕ КОЈЕ ОСТВАРИ НЕРЕЗИДЕНТНО ПРАВНО ЛИЦЕ, ОДНОСНО НЕРЕЗИДЕНТНО ПРАВНО ЛИЦЕ ИЗ ЈУРИСДИКЦИЈЕ СА ПРЕФЕРЕНЦИЈАЛНИМ ПОРЕСКИМ СИСТЕМОМ, ОД КАМАТА ПО ОСНОВУ ДУЖНИЧКИХ ХАРТИЈА ОД ВРЕДНОСТИ ЧИЈИ ЈЕ ИЗДАВАЛАЦ, У СКЛАДУ СА ЗАКОНОМ, РЕПУБЛИКА, АУТОНОМНА ПОКРАЈИНА, ЈЕДИНИЦА ЛОКАЛНЕ САМОУПРАВЕ ИЛИ НАРОДНА БАНКА СРБИЈЕ.

РЕЗИДЕНТНО ПРАВНО ЛИЦЕ ДУЖНО ЈЕ ДА НА ДАН ИСПЛАТЕ ПРИХОДА ИЗ СТ. 1, 2. И 3. ОВОГ ЧЛАНА ПОДНЕСЕ ПОРЕСКУ ПРИЈАВУ.

НА ПРИХОДЕ КОЈЕ ОСТВАРИ НЕРЕЗИДЕНТНО ПРАВНО ЛИЦЕ ОД РЕЗИДЕНТНОГ ПРАВНОГ ЛИЦА, ДРУГОГ НЕРЕЗИДЕНТНОГ ПРАВНОГ ЛИЦА, ФИЗИЧКОГ ЛИЦА, НЕРЕЗИДЕНТНОГ ИЛИ РЕЗИДЕНТНОГ ИЛИ ОД ОТВОРЕНОГ ИНВЕСТИЦИОНОГ ФОНДА, НА ТЕРИТОРИЈИ РЕПУБЛИКЕ, ПО ОСНОВУ КАПИТАЛНИХ ДОБИТАКА НАСТАЛИХ У СКЛАДУ СА ОДРЕДБАМА ЧЛ. 27. ДО 29. ОВОГ ЗАКОНА, ОБРАЧУНАВА СЕ И ПЛАЋА ПОРЕЗ ПО РЕШЕЊУ ПО СТОПИ ОД 20% АКО МЕЂУНАРОДНИМ УГОВОРОМ О ИЗБЕГАВАЊУ ДВОСТРУКОГ ОПОРЕЗИВАЊА НИЈЕ ДРУКЧИЈЕ УРЕЂЕНО.

ИЗУЗЕТНО ОД СТАВА 1. ОВОГ ЧЛАНА, НА ПРИХОДЕ ИЗ ТАЧКЕ 4) ТОГ СТАВА КОЈЕ НЕРЕЗИДЕНТНО ПРАВНО ЛИЦЕ ОСТВАРУЈЕ ОД ИСПЛАТИОЦА КОЈИ НИЈЕ ДУЖАН ДА ОБРАЧУНАВА, ОБУСТАВЉА И ПЛАЋА ПОРЕЗ ПО ОДБИТКУ, ОБРАЧУНАВА СЕ И ПЛАЋА ПОРЕЗ ПО РЕШЕЊУ ИЗ СТАВА 6. ОВОГ ЧЛАНА.

ПОРЕЗ ПО РЕШЕЊУ ИЗ СТАВА 6. ОВОГ ЧЛАНА ОБРАЧУНАВА СЕ И ПЛАЋА И НА ПРИХОДЕ ИЗ СТАВА 1. ТАЧ. 2), 3), 4) И 5) ОВОГ ЧЛАНА КОЈЕ НЕРЕЗИДЕНТНО ПРАВНО ЛИЦЕ ОСТВАРИ ПО ОСНОВУ НАМИРЕЊА ПОТРАЖИВАЊА У ПОСТУПКУ ИЗВРШЕЊА, ОДНОСНО У СВАКОМ ДРУГОМ ПОСТУПКУ НАМИРЕЊА ПОТРАЖИВАЊА, У СКЛАДУ СА ЗАКОНОМ.

НЕРЕЗИДЕНТНО ПРАВНО ЛИЦЕ - ПРИМАЛАЦ ПРИХОДА ИЗ СТ. 6, 7. И 8. ОВОГ ЧЛАНА, ДУЖНО ЈЕ ДА У РОКУ ОД 30 ДАНА ОД ДАНА ОСТВАРИВАЊА ПРИХОДА, ПРЕКО ПОРЕСКОГ ПУНОМОЋНИКА ОДРЕЂЕНОГ У СКЛАДУ СА ПРОПИСИМА КОЈИМА СЕ УРЕЂУЈЕ ПОРЕСКИ ПОСТУПАК И ПОРЕСКА АДМИНИСТРАЦИЈА, ПОДНЕСЕ ПОРЕСКУ ПРИЈАВУ НАДЛЕЖНОМ ПОРЕСКОМ ОРГАНУ, И ТО У ОПШТИНИ НА ЧИЈОЈ ТЕРИТОРИЈИ СЕ НАЛАЗИ НЕПОКРЕТНОСТ, СЕДИШТЕ ПРИВРЕДНОГ ДРУШТВА У КОЈЕМ НЕРЕЗИДЕНТНИ ОБВЕЗНИК ИМА УДЕО ИЛИ ХАРТИЈЕ ОД ВРЕДНОСТИ КОЈИ СУ ПРЕДМЕТ ПРОДАЈЕ, ОДНОСНО СЕДИШТЕ ИЛИ ПРЕБИВАЛИШТЕ ИСПЛАТИОЦА ПРИХОДА ПО ОСНОВУ ЗАКУПА, ОДНОСНО ПОДЗАКУПА ПОКРЕТНИХ СТВАРИ, КАО И СЕДИШТЕ ИЛИ ПРЕБИВАЛИШТЕ ПОРЕСКОГ ПУНОМОЋНИКА У СЛУЧАЈУ ОСТВАРЕЊА ПРИХОДА ИЗ СТАВА 8. ОВОГ ЧЛАНА, НА ОСНОВУ КОЈЕ НАДЛЕЖНИ ПОРЕСКИ ОРГАН ДОНОСИ РЕШЕЊЕ.

САДРЖАЈ ПОРЕСКЕ ПРИЈАВЕ ИЗ СТАВА 9. ОВОГ ЧЛАНА БЛИЖЕ УРЕЂУЈЕ МИНИСТАР ФИНАНСИЈА.

ПОРЕЗ ПО ОДБИТКУ ИЗ СТ. 1. И 2. ОВОГ ЧЛАНА И ПОРЕЗ ПО РЕШЕЊУ ИЗ СТ. 6, 7. И 8. ОВОГ ЧЛАНА НЕ ОБРАЧУНАВА СЕ И НЕ ПЛАЋА АКО СЕ ПРИХОД ИЗ СТ. 1, 2, 6, 7. И 8. ОВОГ ЧЛАНА ИСПЛАЋУЈЕ СТАЛНОЈ ПОСЛОВНОЈ ЈЕДИНИЦИ НЕРЕЗИДЕНТНОГ ОБВЕЗНИКА ИЗ ЧЛАНА 4. ОВОГ ЗАКОНА.

УКОЛИКО РЕЗИДЕНТНО ПРАВНО ЛИЦЕ ИСПЛАЋУЈЕ ПРИХОДЕ СТАЛНОЈ ПОСЛОВНОЈ ЈЕДИНИЦИ НЕРЕЗИДЕНТНОГ ПРАВНОГ ЛИЦА ИЗ ЈУРИСДИКЦИЈЕ СА ПРЕФЕРЕНЦИЈАЛНИМ ПОРЕСКИМ СИСТЕМОМ, ОНО ЈЕ ДУЖНО ДА ОБРАЧУНА И УПЛАТИ ПОРЕЗ ПО ОДБИТКУ У СКЛАДУ СА ОДРЕДБАМА СТАВА 1. ТАЧКА 1) И СТАВА 3. ОВОГ ЧЛАНА.

У СЛУЧАЈУ ПРИМЕНЕ СТАВА 12. ОВОГ ЧЛАНА ПРИХОДИ НА КОЈЕ СЕ ПРИМЕЊУЈУ ОДРЕДБЕ СТАВА 1. ТАЧКА 1) И СТАВА 3. ОВОГ ЧЛАНА, КАО И РАСХОДИ СА ЊИМА ПОВЕЗАНИ НЕ УЗИМАЈУ СЕ У ОБЗИР ЗА ПОТРЕБЕ УТВРЂИВАЊА ПОРЕСКЕ ОСНОВИЦЕ СТАЛНЕ ПОСЛОВНЕ ЈЕДИНИЦЕ НЕРЕЗИДЕНТНОГ ПРАВНОГ ЛИЦА ИЗ ЈУРИСДИКЦИЈЕ СА ПРЕФЕРЕНЦИЈАЛНИМ ПОРЕСКИМ СИСТЕМОМ.

РЕЗИДЕНТНО ПРАВНО ЛИЦЕ КОЈE ОТКУПЉУЈЕ СЕКУНДАРНЕ СИРОВИНЕ И ОТПАД ОД РЕЗИДЕНТНОГ, ОДНОСНО НЕРЕЗИДЕНТНОГ ПРАВНОГ ЛИЦА, ДУЖНО ЈЕ ДА ПРИЛИКОМ ИСПЛАТЕ НАКНАДЕ ТИМ ЛИЦИМА ОБРАЧУНА, ОБУСТАВИ И НА ПРОПИСАНИ РАЧУН УПЛАТИ ПОРЕЗ ПО ОДБИТКУ ПО СТОПИ ОД 1% ОД ИЗНОСА НАКНАДЕ, КАО И ДА ПОДНЕСЕ ПОРЕСКУ ПРИЈАВУ НАДЛЕЖНОМ ПОРЕСКОМ ОРГАНУ.

ИЗНОС НАКНАДЕ ИЗ СТАВА 14. ОВОГ ЧЛАНА НЕ САДРЖИ ПОРЕЗ НА ДОДАТУ ВРЕДНОСТ.

САДРЖАЈ ПОРЕСКЕ ПРИЈАВЕ ИЗ СТ. 5. И 14. ОВОГ ЧЛАНА БЛИЖЕ УРЕЂУЈЕ МИНИСТАР ФИНАНСИЈА.

Члан 40а

Код обрачуна пореза по одбитку на приходе нерезидента, исплатилац прихода примењује одредбе уговора о избегавању двоструког опорезивања, под условом да нерезидент докаже статус резидента државе са којом је Република закључила уговор о избегавању двоструког опорезивања и да је нерезидент стварни власник прихода.

Статус резидента државе са којом је закључен уговор о избегавању двоструког опорезивања у смислу става 1. овог члана, нерезидент доказује потврдом о резидентности у складу са законом којим се уређује порески поступак и пореска администрација.

Ако исплатилац прихода примени одредбе уговора о избегавању двоструког опорезивања, а нису испуњени услови из ст. 1. и 2. овог члана, што за последицу има мање плаћени износ пореза, дужан је да плати разлику између плаћеног пореза и дугованог пореза по овом закону.

Надлежни порески орган, на захтев нерезидента, дужан је да изда потврду о порезу плаћеном у Републици.

На нерезидентно правно лице - примаоца прихода из члана 40. ~~ст. 5. и 6.~~ СТ. 6, 7. И 8. овог закона, примењују се одредбе уговора о избегавању двоструког опорезивања у складу са одредбама ст. 1. до 3. овог члана.

Ако исплатилац прихода у моменту исплате прихода нерезиденту не располаже потврдом из става 2. овог члана, дужан је да приликом исплате прихода примени одредбе овог закона.

Ако нерезидентно правно лице достави надлежном пореском органу потврду из става 2. овог члана, разлика између износа плаћеног пореза из става 6. овог члана и износа пореза за који би постојала обавеза плаћања да је обвезник у моменту исплате прихода располагао потврдом из става 2. овог члана, сматра се више плаћеним порезом.

Члан 50в

Ако обвезник из члана 50а овог закона, смањи број запослених који су и непосредно радно ангажовани код обвезника, испод броја укупно запослених на неодређено време у односу на број запослених које је имао у пореском периоду у коме је испунио услове за пореско ослобођење из члана 50а став 1. овог закона, ТАКО ДА ЈЕ ПРОСЕЧАН БРОЈ ЗАПОСЛЕНИХ, УТВРЂЕН НА ПОСЛЕДЊИ ДАН ПЕРИОДА ЗА КОЈИ СЕ ПОДНОСИ ПОРЕСКА ПРИЈАВА МАЊИ ОД БРОЈА ЗАПОСЛЕНИХ КОЈЕ ЈЕ ОБВЕЗНИК ИМАО У ПОРЕСКОМ ПЕРИОДУ У КОЈЕМ ЈЕ ИСПУНИО УСЛОВЕ ЗА ПОРЕСКИ ПОДСТИЦАЈ ИЗ ЧЛАНА 50А ОВОГ ЗАКОНА, губи право на пореско ослобођење за цео период коришћења пореског ослобођења и дужан је да даном подношења пореске пријаве за наредни порески период, у тој пореској пријави обрачуна, као и да плати порез који би платио да није користио овај подстицај, валоризован од дана подношења пореске пријаве за порески период у коме је остварио право на пореско ослобођење, до дана подношења пореске пријаве за наредни порески период, индексом потрошачких цена према подацима републичког органа надлежног за послове статистике.

ПРОСЕЧАН БРОЈ ЗАПОСЛЕНИХ ИЗ СТАВА 1. ОВОГ ЧЛАНА ОБВЕЗНИК УТВРЂУЈЕ ТАКО ШТО БРОЈ ЗАПОСЛЕНИХ НА КРАЈУ СВАКОГ МЕСЕЦА У ПОРЕСКОМ ПЕРИОДУ САБЕРЕ И ДОБИЈЕНИ ЗБИР ПОДЕЛИ СА БРОЈЕМ МЕСЕЦИ ПОРЕСКОГ ПЕРИОДА.

Члан 50ђ

~~Уколико обвезник из члана 50а овог закона стекне имовину статусном променом, уз одлагање капиталног добитка у складу са чланом 31. овог закона, у периоду од три године које претходе испуњењу услова и током периода пореског ослобођења из члана 50а, дужан је да плати порез на остварену добит, сразмерно овако стеченој имовини.~~

Члан 50е

Сразмера из ~~чл. 50а и 50ђ~~ ЧЛАНА 50А овог закона утврђује се на начин који ближе уређује министар финансија.

Сразмера улагања из става 1. овог члана утврђује се за сваки порески период у времену трајања пореског ослобођења.

Члан 51.

Ако резидентни обвезник оствари добит пословањем ПРЕКО СТАЛНЕ ПОСЛОВНЕ ЈЕДИНИЦЕ у другој држави на коју је плаћен порез у тој држави, на рачун пореза на добит правних лица утврђеног према одредбама овог закона одобрава му се порески кредит у висини пореза на добит плаћеног у тој другој држави.

Порески кредит из става 1. овог члана не може бити већи од износа који би се обрачунао применом одредаба овог закона на добит остварену у иностранству.

Члан 64.

Обвезник пореза који у току године отпочне са обављањем делатности дужан је да поднесе пореску пријаву у року од 15 дана од дана уписа у регистар надлежног органа.

У пореској пријави из става 1. овог члана обвезник даје процену прихода, расхода и добити за порески период који, за обвезника регистрованог до 15. у месецу, започиње месецом у коме је регистрован, а за обвезника регистрованог од 16. до краја месеца, првим наредним месецом. У пореској пријави обвезник обрачунава и месечни износ аконтације пореза на добит.

ОДРЕДБЕ СТ. 1. И 2. ОВОГ ЧЛАНА СХОДНО СЕ ПРИМЕЊУЈУ И У СЛУЧАЈУ КАДА ЈЕ НАД ОБВЕЗНИКОМ – СТЕЧАЈНИМ ДУЖНИКОМ У ТОКУ ГОДИНЕ ОБУСТАВЉЕН СТЕЧАЈНИ ПОСТУПАК УСЛЕД ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА, САГЛАСНО ЗАКОНУ КОЈИ УРЕЂУЈЕ СТЕЧАЈ, ПРИ ЧЕМУ ЈЕ ОБВЕЗНИК ДУЖАН ДА ПОРЕСКУ ПРИЈАВУ ПОДНЕСЕ У РОКУ ОД 15 ДАНА ОД ДАНА ПРАВОСНАЖНОСТИ РЕШЕЊА О ОБУСТАВИ СТЕЧАЈНОГ ПОСТУПКА.

Члан 70а

Решење по поднетој пореској пријави из члана 40. ~~став 7.~~ СТАВ 9. овог закона надлежни порески орган доноси у року од 15 дана од дана пријема пријаве.

Порез утврђен решењем надлежног пореског органа из става 1. овог члана, порески обвезник је дужан да уплати у року од 15 дана од дана када му је решење достављено.

Члан 71.

Порез по одбитку на приходе из члана 40. ~~ст. 1, 2, 3. и 12.~~ СТ. 1, 2, 3. И 14. овог закона за сваког обвезника и за сваки појединачно остварени, односно исплаћени приход исплатилац обрачунава, обуставља и уплаћује на прописане рачуне на дан када је приход остварен, односно исплаћен.

Приход из става 1. овог члана је бруто приход који би нерезидентно правно лице, односно резидентни обвезник остварио, односно наплатио да порез није одбијен од оствареног, односно исплаћеног прихода.

Пореска пријава за порез по одбитку из става 1. овог члана подноси се на дан исплате прихода на који се обрачунава и плаћа порез по одбитку у складу са овим законом.

Порез по одбитку из става 1. овог члана обрачунава се и плаћа по прописима који важе на дан остваривања, односно исплате прихода.

ПРЕЛАЗНЕ И ЗАВРШНЕ ОДРЕДБЕ

Члан 27.

ОДРЕДБЕ ЧЛ. 18, 19, 25. и 26. ОВОГ ЗАКОНА ПРИМЕЊУЈУ СЕ ОД 1. МАРТА 2016. ГОДИНЕ.

Члан 28.

ОВАЈ ЗАКОН СТУПА НА СНАГУ 1. ЈАНУАРА 2016. ГОДИНЕ.